text: Historisk dyrskue på Hygum Hjemstavnsgård
  24 maj 2013 kl. 06.32
  150 frivillige på Hygum Hjemstavnsgård slår i weekenden dørene op og for det årlige historiske dyrskue fyldt med aktiviteter for børn og voksne.
  Det historiske dyrskue er igennem snart 20 år blevet en fast tradition på hjemstavnsgården ved Rødding.
  Dyrskuet er delt op, så der lørdag er børnedyrskue, hvor børn kan komme med deres kæledyr og få dem præsenteret. Søndag er det så de store dyrs tur.
  Hygum Hjemstavnsgård giver med sin historiske ramme mulighed for at opleve den gode gamle dyrskuestemning, og under hele skuet vil der være forskellige aktiviteter i gang i smedeværkstedet, i det historiske køkken hvor der er smagsprøver og plantesalg og på bloksaven.
  Børnene kan desuden muntre sig med de mange aktiviteter på naturlegepladsen og få en tur i hestevogn, mens spillemændene underholder på pladsen.
  Se mere på www.hygumhjemstavnsgaard.dk
  